# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 13/2012

# zo zasadnutia Vedenia STU zo  dňa 16. 5. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh na úpravu Štatútu STU
3. Štatút udeľovania Ceny Samuela Mikovíniho – 2. čítanie
4. Harmonogram a pravidlá na uskutočnenie kontrolných dní v projektoch ŠF EÚ
5. Oslavy 75. výročia založenia univerzity – upresnenie scenára na deň 25.6.2012
6. Prezentácia dizajnmanuálu STU
7. Upgrade webových systémov STU
8. Letná univerzita pre stredoškolákov 2012
9. Návrh na udelenie Plakety STU Irine Georgieve Bokovej
10. Reprezentačný ples STU 2013 – informácia
11. Rôzne
12. Ústna informácia o riešení situácie na nehnuteľnosti STU – Trnávka
13. Návrh na vyslanie na ZPC
14. Návrhy na vylepšenie štruktúry výročnej správy
15. Technika pre život – informácia o výstave
16. Plánované počty miest doktorandov na akademický rok 2012/2012
17. Návrh na udelenie Plakety STU prof. Špačkovi

**PREDLOŽENÉ MATERIÁLY:**

1. Návrh na úpravu Štatútu STU (F. Horňák)
2. Štatút udeľovania Ceny Samuela Mikovíniho – 2. čítanie (S. Biskupič)
3. Harmonogram a pravidlá na uskutočnenie kontrolných dní v projektoch ŠF EÚ   
   (S. Biskupič)
4. Oslavy 75. výročia založenia univerzity – upresnenie scenára na deň 25.6.2012   
   (M. Peciar)
5. Prezentácia dizajnmanuálu STU (M. Peciar)
6. Upgrade webových systémov STU (M. Peciar)
7. Letná univerzita pre stredoškolákov 2012 (M. Peciar)
8. Návrh na udelenie Plakety STU Irine Georgieve Bokovej (M. Peciar)
9. Reprezentačný ples STU 2013 – informácia (M. Peciar)
10. Rôzne
11. Návrh na vyslanie na ZPC (F. Horňák)
12. Návrhy na vylepšenie štruktúry výročnej správy (F. Horňák)
13. Technika pre život – informácia o výstave (M. Sokol)
14. Plánované počty miest doktorandov na akademický rok 2012/2012 (F. Horňák)
15. Návrh na udelenie Plakety STU prof. Špačkovi (R. Redhammer)
16. Návrh na zakúpenie bibliografického produktu Refworks (S. Biskupič)
17. Aktualizácia plánu VO na rok 2012 (M. Sokol)

**K BODU 1: Kontrola úloh**

Splnené úlohy:

|  |  |  |  |
| --- | --- | --- | --- |
| **1/10/2012** | V STU ukladá pripraviť v rámci systémových opatrení na predchádzanie rizík pri veľkých projektoch ŠF EÚ konkrétne úlohy (VO, výdavky, merateľné ukazovatele atď.) vrátane termínov, náplní práce (dodatkov k pracovným náplniam) a príslušných zodpovedných. | 16.5.2012 | S. Biskupič |
| **5/10/2012** | V STU ukladá navrhnúť mechanizmus zabezpečenia kvalitného prekladu obsahu časopisu do AJ. | 16.5.2012 | M. Peciar,  F. Horňák |
| **3/11/2012** | V STU ukladá požiadať MŠVVaŠ SR o príspevok na vnútorné vybavenie budovy FIIT STU (mimoriadna účelová dotácia). | 16.5.2012 | M. Sokol |
| **1/12/2012** | V STU ukladá prepracovať Štatút udeľovania Medaily S. Mikovíniho na udeľovanie Ceny S. Mikovíniho. Po zapracovaní pripomienok je potrebné materiál znova predložiť na zasadnutie V STU. | 16.5.2012 | S. Biskupič |
| **3/12/2012** | V STU ukladá posunúť informáciu o kooperačnom stretnutí vo Viedni zamestnancom, ktorí sa zaujímajú o danú problematiku a mali by záujem zúčastniť sa predmetného stretnutia. | ihneď | S. Biskupič |
| **4/12/2012** | V STU ukladá pripraviť alternatívu prípravy plesu s kalkuláciou pre 400 osôb a úpravou výšky vstupného pre zamestnancov a študentov podľa požiadaviek V STU. | 16.5.2012 | M. Peciar |
| **5/12/2012** | V STU ukladá vyžiadať od dekanov informáciu o plánovaných počtoch doktorandov denného štúdia, ktorých chcú prijať fakulty v akademickom roku 2012/2013. | ihneď | F. Horňák |

Odložené úlohy:

|  |  |  |  |
| --- | --- | --- | --- |
| **1/11/2012** | V STU ukladá spraviť návrh „výťahu“ z Výročnej správy o činnosti STU (cca 10% obsahu) za účelom prípravy propagačného a prezentačného materiálu o STU v Bratislave v slovenskej aj anglickej verzii. | 30.5.2012 | M. Peciar |
| **2/11/2012** | V STU ukladá predložiť návrhy na vylepšenie štruktúry Výročnej správy ako odporúčanie pre MŠVVaŠ SR do budúcnosti s cieľom zjednodušiť, resp. sprehľadniť jej vizuál. | 30.5.2012 | S. Biskupič |

**K BODU 2: Návrh na úpravu Štatútu STU**

Materiál uviedol prorektor Horňák.

Dokument Návrh na úpravu Štatútu STU sa predkladá v súvislosti s potrebou jeho

zosúladenia a možnosťou jeho vykonateľnosti s platným znením zákona č. 131/2002 Z. z.

o vysokých školách. Súčasne odstraňuje niektoré technické nepresnosti a zosúlaďuje

udeľovanie titulu v umeleckých študijných odboroch so skutočnosťou.

**UZNESENIE : 1/13/2012-V**

V STU schvaľuje Návrh na úpravu Štatútu STU s pripomienkami. Po zapracovaní

pripomienok ukladá predložiť materiál na zasadnutie KR STU.

**K BODU 3: Štatút udeľovania Ceny Samuela Mikovíniho**

Materiál uviedol prorektor Biskupič.

Dokument sa predkladá v 2. čítaní po zapracovaní pripomienok z predchádzajúceho

zasadnutia V STU.

**UZNESENIE: 2/13/2012-V**

V STU schvaľuje Štatút udeľovania Ceny Samuela Mikovíniho s pripomienkami. Po

zapracovaní pripomienok ukladá predložiť materiál na zasadnutie KR STU.

**ÚLOHA: 1/13/2012-V**

V STU ukladá v rámci Štatútu udeľovania Ceny S. Mikovíniho zapracovať nové ustanovenie ohľadom protokolu, resp. registra odovzdaných ocenení, do ktorého sa bude zaznamenávať poradové číslo, meno a adresa oceneného, dôvod udelenia a dátum odovzdania ceny.

Z: S. Biskupič

T: ihneď

**K BODU 4: Harmonogram a pravidlá na uskutočnenie kontrolných dní v projektoch ŠF EÚ**

Materiál prezentoval prorektor Biskupič.

Materiál sa predkladá v súvislosti s kontrolou stavu riešenia, napĺňania merateľných

ukazovateľov a dodržovania finančnej disciplíny v projektoch ŠF EÚ.

**UZNESENIE: 3/13/2012-V**

V STU schvaľuje postup realizácie kontrolných dní projektov ŠF EÚ s pripomienkami.

**ÚLOHA: 2/13/2012-V**

V STU ukladá po zapracovaní pripomienok začať s realizáciou kontrolných dní.

Po vykonaní kontrol ukladá predložiť správu, resp. protokol a vyhodnotenie efektívnosti tohto procesu.

Z: S. Biskupič

T: 30. 6. 2012

**ÚLOHA: 3/13/2012-V**

V STU ukladá predložiť informatívnu správu o uskutočnených kontrolných dňoch projektov zo ŠF EÚ s návrhom opatrení na ich ďalšie manažovanie.

Z: S. Biskupič

T: október 2012

**K BODU 5: Oslavy 75. výročia založenia univerzity – upresnenie scenára na deň 25.6.2012**

Materiál uviedol prorektor Peciar.

Informoval o upresnení scenára na deň 25. 6. 2012 v súvislosti s oslavami 75. výročia

založenia univerzity.

**UZNESENIE: 4/13/2012-V**

V STU berie na vedomie informáciu o oslavách 75. výročia založenia univerzity –

upresnenie scenára na deň 25. 6. 2012.

**K BODU 6: Prezentácia dizajnmanuálu STU**

Materiál uviedol prorektor Peciar.

K bodu bol prizvaný p. Blaško, ktorý predstavil prezentáciu základných prvkov

dizajnmanuálu STU (hlavičkový papier, vizitky, obaly a košieľka na grémiá a interné

predpisy, pozvánka) priamo na zasadnutí V STU.

**UZNESENIE: 5/13/2012-V**

V STU súhlasí s návrhom dizajnmanuálu STU s pripomienkami.

**K BODU 7: Upgrade webových systémov STU**

Materiál prezentoval prorektor Peciar.

Predložený materiál informuje o potrebe zakúpenia aktuálnej licencie redakčného

systému Buxus pre STU a fakulty, ktorý je v súčasnosti dosť zastaralý.

**UZNESENIE: 6/13/2012-V**

V STU súhlasí s aktualizáciou (upgrade CMS Buxus) webových systémov STU

bez pripomienok.

**ÚLOHA: 3/13/2012-V**

V STU ukladá v spolupráci s fakultami aktualizovať webové systémy STU vrátane fakultných webových stránok (upgrade CMS Buxus).

Z: M. Peciar

T: december 2012

**K BODU 8: Letná univerzita pre stredoškolákov 2012**

Materiál prezentoval prorektor Peciar.

Dokument predstavuje organizačné zabezpečenie pokračovania ďalšieho ročníka projektu

Letná univerzita pre stredoškolákov organizovanej v rokoch 2009 - 2011.

**UZNESENIE: 7/13/2012-V**

V STU schvaľuje realizáciu projektu Letná univerzita pre stredoškolákov 2012 bez

pripomienok.

**K BODU 9: Návrh na udelenie Plakety STU Irine Georgieve Bokovej**

Materiál prezentoval prorektor Peciar.

Udelenie Plakety STU je navrhnuté pri príležitosti návštevy generálnej riaditeľky UNESCO na

pôde STU za významnú úlohu a osobný prínos pri zvyšovaní prestíže technického

a profesionálneho vzdelávania a organizovaní medzinárodnej spolupráce.

**UZNESENIE: 8/13/2012-V**

V STU schvaľuje Návrh na udelenie Plakety STU generálnej riaditeľke UNESCO Irine

Georgieve Bokovej a ukladá predložiť návrh na schválenie na zasadnutie KR STU.

**ÚLOHA: 4/13/2012-V**

V STU ukladá zosúladiť register, resp. protokol o odovzdaných Plaketách a Medailách STU ako aj zosúladiť celkovú prípravu a realizáciu týchto ocenení vrátane Profesora roka vo vzťahu k jednotlivým pracoviskám R STU.

Z: S. Biskupič, F. Horňák, M. Peciar

T: 30. 5. 2012

**K BODU 10: Reprezentačný ples STU 2013 – informácia**

Materiál prezentoval prorektor Peciar.

Informoval o výhodách a nevýhodách alternatívnych miest realizácie plesu .

**UZNESENIE: 9/13/2012-V**

V STU berie na vedomie informáciu ohľadom Reprezentačného plesu STU 2013.

**K BODU 11: Rôzne**

**K BODU 11/A: Rôzne/Ústna informácia o riešení situácie na nehnuteľnosti STU – Trnávka**

Informáciu ohľadom riešenia situácie na nehnuteľnosti STU – Trnávka podal ústne prorektor Sokol. Vzniknutý problém sa rieši v spolupráci s právnikmi.

**UZNESENIE: 10/13/2012-V**

V STU berie na vedomie ústnu informáciu o vzniknutej situácii na nehnuteľnosti STU - Trnávka.

**K BODU 11/B: Rôzne/Návrh na vyslanie na ZPC**

Materiál uviedol prorektor Horňák.

**Rakúsko, Salzburg**

|  |  |
| --- | --- |
| Názov podujatia | EUA Funding Forum (EUA – European University Association) |
| Termín podujatia | 10. – 12.06. 2012 |
| Miesto podujatia | Salzburg, Rakúsko |
| Očakávané náklady spolu | 421 EUR (265 EUR vložné pre členov EUA) |
| Účastník cesty | prof. Ing. Robert Redhammer, PhD. |
| Zdroj financovania: | dotácia |

**UZNESENIE: 11/13/2012-V**

V STU schvaľuje zahraničnú pracovnú cestu rektora STU na EUA Funding Forum do Salzburgu v dňoch 10. – 12. 6. 2012.

**K BODU 11/C: Rôzne/Návrhy na vylepšenie štruktúry výročnej správy**

Materiál uviedol prorektor Horňák ako odporúčanie pre MŠVVaŠ SR do budúcnosti zjednodušiť, resp. sprehľadniť štruktúru výročnej správy.

**UZNESENIE: 12/13/2012-V**

V STU berie na vedomie Návrh na vylepšenie štruktúry Výročnej správy s pripomienkami.

**K BODU 11/D: Rôzne/Technika pre život – informácia o výstave**

Materiál uviedol prorektor Sokol ako možnú formu propagácie štúdia na STU.

**UZNESENIE: 13/13/2012-V**

V STU berie na vedomie informáciu o výstave Technika pre život s pripomienkami.

**ÚLOHA: 5/13/2012-V**

V STU ukladá po presnej špecifikácii počtu exponátov a ceny predložiť materiál na najbližšie zasadnutie V STU.

Z: M. Sokol

T: 30. 5. 2012

**K BODU 11/E: Rôzne/Plánované počty miest doktorandov na akademický rok 2012/2012**

Materiál prezentoval prorektor Horňák.

Informoval o počte denných doktorandov v akademickom roku 2011/2012 a 2012/2013.

**UZNESENIE: 14/13/2012-V**

V STU berie na vedomie informáciu ohľadom počtu miest novoprijatých doktorandov na akademický rok 2012/2013.

**K BODU 11/F: Rôzne/Návrh na udelenie Plakety STU prof. Špačkovi**

Materiál prezentoval rektor.

Návrh sa predkladá pri príležitosti životného jubilea 60 rokov.

**UZNESENIE: 15/13/2012-V**

V STU schvaľuje Návrh na udelenie Plakety STU prof. Špačkovi a ukladá predložiť návrh na schválenie na zasadnutie KR STU.

**K BODU 11/G: Rôzne/Návrh na zakúpenie bibliografického produktu Refworks**

Materiál prezentoval prorektor Biskupič.

Refworks je online služba, ktorá umožňuje ukladanie, zhromažďovanie, organizáciu

a zdieľanie všetkých relevantných záznamov o vedeckých prácach.

Rektor

* naše publikácie musia byť v prvom rade vyčistené vo verejne dostupných databázach ako sú Web of Science, Scopus a Webometrics

**UZNESENIE: 16/13/2012-V**

V STU berie na vedomie informáciu o bibliografickom produkte Refworks.

**ÚLOHA: 6/13/2012-V**

V STU ukladá po presnej špecifikácii, ktorá databáza je pre nás najvhodnejšia, predložiť jednoznačný návrh na riešenie na ďalšie zasadnutie V STU.

Z: S. Biskupič

T: 30. 5. 2012

**ÚLOHA: 7/13/2012-V**

V STU ukladá vyžiadať od správcov databáz spárovanie všetkých publikácií v rámci našej inštitúcie.

Z: S. Biskupič

T: 30. 5. 2012

**ÚLOHA: 8/13/2012-V**

V STU ukladá pripraviť príkaz rektora, ktorý zadefinuje jednotný systém a postup zverejňovania publikácií (vrátane zakomponovania záznamu – skratky s najväčšou referenciou).

Z: S. Biskupič

T: 30. 5. 2012

**K BODU 11/H: Rôzne/Aktualizácia plánu VO na rok 2012**

Materiál uviedol prorektor Sokol ako aktualizáciu schváleného plánu verejného obstarávania na rok 2012 dňa 18. 1. 2012. Dokument obsahoval prehľad doručených požiadaviek, delegovaných požiadaviek a prehľad nedoručených požiadaviek k 15. 5. 2012 v rámci Projektového strediska STU a obstarávaných spoločných komodít STU.

**UZNESENIE: 17/13/2012-V**

V STU schvaľuje aktualizáciu plánu verejného obstarávania na rok 2012 s pripomienkami.

**ÚLOHA: 9/13/2012-V**

V STU ukladá prepracovať plán VO na rok 2012 podľa pripomienok členov V STU.

Je potrebné vypracovať zoznam položiek v rámci jednej tabuľky a dokumentu ako plán bez harmonogramu (vymazať časové ohraničenie).

Z: M. Sokol

T: ihneď

**ÚLOHA: 10/13/2012-V**

V STU ukladá preveriť jednotlivé položky v rámci prehľadu požiadaviek Projektového strediska na rok 2012.

Z: S. Biskupič

T: 30. 5. 2012

**INFORMÁCIE:**

Prorektor Biskupič

* informoval o termíne menovania docentov, ktoré bude dňa 13. 6. 2012 o 13, 30 hod.

**OZNAMY:**

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 21. 5. 2012 | PAS STU | 14:00 |  |
|  | 28. 5. 2012 | AS STU | 14:00 |  |
|  | 30. 5. 2012 | V STU | 9:00 |  |
|  | 13. 6. 2012  13. 6. 2012  13. 6. 2012 | V STU  Doc.  KR STU | 9:00  13:30  14:00 | Menovanie docentov |
|  | 20. 6. 2012 | VR STU | 10:00 |  |
|  | 25. 6. 2012  25. 6. 2012 | VR STU  AS STU | 14:30  14:30 | Slávnostné zasadnutie  Slávnostné zasadnutie |

Zapísala: 19.5.2012 Zápisnicu overil: 21.5.2012

Erika Jevčáková prof. Ing. Marián Peciar, PhD.